stanford-oval/wikipedia huggingface dataset:
Kate DeAraugo
Aiheesta muualla

Viralliset sivut (Arkistoitu – Internet Archive) (englanniksi)
Kiuruveden Palloilijat

Kiuruveden Palloilijat on kiuruvetinen jalkapalloseura. Paikkakuntalainen jalkapallotoiminta alkoi Kiuruveden Jänteen alaisuudessa, kunnes vuonna 1964 paikalliset aktiivit halusivat perustaa lajille oman erikoisseuran. Virallisissa kilpasarjoissa seuran taival alkoi vuonna 1965. Parhaimmillaan seura on pelannut Kakkosessa ja nykyisin seuran edustusjoukkue pelaa Vitosessa.
Aiheesta muualla

Seuran kotisivut
Kirjailijain kustannusliike

Kirjailijain kustannusliike oli Erkki Valan perustama ja johtama  kirjankustantamo, joka toimi 1935–1941.
Vala toimi ensin Pentti Haanpään kustannustoimittajana WSOY:llä ja sittemmin myös kustantajana oman kustantamonsa kautta. Hän julkaisi Haanpään Isännät ja isäntien varjot 1935. Hän julkaisi myös Arvo Turtiaisen monet kustantamot kiertäneen esikoisteoksen Muutos (1936). Samoin kävi Turtiaisen toisen runokokoelma Tie pilven alta, joka kiersi ensin muilla kustantajilla, ja lopulta Vala julkaisi sen 1939.
Upton Sinclairin teoksen Taistelu Madridista suomensi Valan veli Niilo Wadenström.
Julkaisut

Pentti Haanpää, Isännät ja isäntien varjot, 1935
Martti Laine (Larni), Kuilu, 1937
Jaroslav Hašek, Kunnon sotamies Shvejkin seikkailut maailmansodassa, 1935
Viljo Kajava, Rakentajat, 1935
Upton Sinclair, Taistelu Madridista, 1935
Mihail Šolohov : Aron raivaajat, romaani. Kirjailijain kustannusliike, 1938
Arvo Turtiainen, Tie pilven alta, 1939
Matti Lahdenmäki  Armoton elämä : kertomus, 1939
Kirjallisuutta

Erkki Vala, Kirjankustantajan muistelmia 1930-luvulta : Kirjailijain kustannusliike. Julkaisussa Kiila 30 : Kiilan albumi 1966 ; toim. Kai Linnilä s. 59-64
Kate Capshaw

| Kate Capshaw |
| --- | --- |

Henkilötiedot
Koko nimi:  Kate Capshaw (oik. Kathleen Sue Nail)
Syntynyt: 3. marraskuuta 1953 (ikä 70) Fort Worth, Teksas
Kansalaisuus:  Yhdysvallat
Ammatti:  näyttelijä
Puoliso:  Steven Spielberg (vih. 1991–)
Näyttelijä
Taiteilijanimet:  Kate Capshaw, Kathy Sue Nail
Aktiivisena:  1981–2001
Aiheesta muualla
IMDb 
Elonet
Kate Capshaw (oik. Kathleen Sue Nail s. 3. marraskuuta 1953 Fort Worth, Teksas) on yhdysvaltalainen näyttelijä. Hän on tunnettu muun muassa roolistaan elokuvassa Indiana Jones ja tuomion temppeli. Capshaw on naimisissa elokuvaohjaajan Steven Spielbergin kanssa.
Elämäkerta

Capshaw oli ennen näyttelijänuraansa erityisopettaja, ja oli naimisissa koulun rehtorin Robert Capshawin kanssa. Heillä on yhteinen tytär, näyttelijä Jessica Capshaw. He muuttivat perheineen New Yorkiin vuonna 1978 ja Capshaw alkoi tekemään mallin töitä siellä. Hän erosi miehestään vuonna 1980. Hän alkoi eron jälkeen ottaa tunteja näyttelemisessä, ja hänellä oli joitakin pieniä rooleja ennen kun sai roolin elokuvaan Indiana Jones ja tuomion temppeli vuonna 1983. Hän tapasi tuolloin elokuvan ohjaajan Steven Spielbergin ensimmäistä kertaa. Spielberg oli tuolloin naimisissa näyttelijä Amy Irvingin kanssa. He erosivat vuonna 1989, ja samana vuonna Capshaw muutti yhteen Spielbergin kanssa. He saivat yhdessä tyttären vuonna 1990, samana vuonna adoptoivat myös pojan, ja saivat myöhemmin vielä kolme lasta lisää, joten heillä on viisi lasta yhdessä.
Valikoitu filmografia

Indiana Jones ja tuomion temppeli (Indiana Jones and the Temple of Doom, 1984)
Valtapeli (Power, 1986)
Musta sade (Black Rain, 1989)
Rakkaus karkuteillä (Love at Large1990)
Kutsuvat sitä rakkaudeksi (Love Affair, 1994)
Elämän tilkkutäkki (How to Make an American Quilt, 1995)
Oikeuden puolustaja (Just Cause, 1995)
Huijarien huijari (Life During Wartime, 1997)
Rakkauskirje (The Love Letter, 1999)
Aiheesta muualla

Kate Capshaw Internet Movie Databasessa. (englanniksi)
Argostóli

| Argostóli Argostólin kunta Αργοστόλι Δήμος Αργοστολίου |
| --- | --- |
 Argostólin kaupunki.
 Kunnan sijainti
 Argostóli
 Koordinaatit: 38°11′N, 20°29′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Kefaloniá
Hallinto:  
 – Asutustyyppi:  kunta, kaupunki
 – Kallikrates-koodi:  
Väkiluku (2011):  23 499
 – Kaupunki­yhdys­kunta:  10 633
 – Kaupunki:  9 748
Aikavyöhyke:  UTC+2
 – Kesäaika:  UTC+3
Postinumero:  281 00
Suuntanumero(t):  26710
Rekisterikilpi:  ΚΕ
Infobox OKVirheellinen NIMI-arvo: 
Argostóli (kreik. Αργοστόλι; kath.kreik. Αργοστόλιον, Argostólion) on Kreikan kaupunki ja samanniminen kunta (Δήμος Αργοστολίου, Dímos Argostolíou), joka sijaitsee Kefalonián saarella, Kefalonián alueyksikössä Jooniansaarten alueella. Koko kunnan väkiluku on 23 499 ja varsinaisen Argostólin kaupungin väkiluku 9 748 (vuonna 2011). Argostóli on Kefalonián saaren keskuskaupunki.
Maantiede

Argostóli sijaitsee Kefalonián saaren lounaisosassa Argostólinlahden osana olevan pienemmän luonnonsatamalahden rannalla. Se on saaren suurin asutus ja tärkeimpiä satamia. Argostólin kunta käsittää saaren eteläosan. Siihen kuuluu myös Dionísin saari.
Historia

Argostólin rakennuskanta oli aiemmin suurelta osin peräisin venetsialaisvallan ajalta. Kaupunki kärsi kuitenkin suuria tuhoja vuoden 1953 maanjäristyksessä ja se on rakennettu uudelleen. Kaupungin nähtävyyksiin kuuluu muun muassa Argostólin arkeologinen museo. Kefalonián kansainvälinen lentoasema sijaitsee noin kahdeksan kilometriä kaupungista etelään.
Argostóli oli jo aiemmin itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Eleiós-Prónnoin, Érisoksen, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi. Argostóli toimi kunnan kuntakeskuksena. Argostólista tuli itsenäinen kunta jälleen 1. syyskuuta 2019, kun Kefalonián kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Lixoúrin kunta ja Sámin kunta. Uusi Argostólin kunta käsittää suuremman alueen kuin vanha.
Aiheesta muualla

Kuvia tai muita tiedostoja aiheesta Argostóli Wikimedia Commonsissa
Jooniansaarten alue
| --- | --- |
Korfun alueyksikkö:   Etelä-Korfu  Keski-Korfu ja Diapontiset saaret  Paxoí  Pohjois-Korfu 
Ithakan alueyksikkö:  Ithaka
Kefalonián alueyksikkö:   Argostóli  Lixoúri  Sámi 
Lefkaksen alueyksikkö:   Lefkas  Meganísi 
Zákynthoksen alueyksikkö:  Zákynthos
Argostólin rantaa.
Kiuruveden lukio

| Kiuruveden lukio |
| --- | --- |
 Kiuruveden lukio on yleissivistävä toisen asteen oppilaitos Kiuruvedellä.
Sijainti:  Lähteentie 10, 74700 Kiuruvesi
Koordinaatit:  63.6484°N, 26.6189°E
Tyyppi:  suomenkielinen lukio
Rehtori:  Matti Heikinmaa
Oppilaita:  138 (2018)
Verkkosivut
Kiuruveden lukio on Pohjois-Savon maakunnan Kiuruvedellä toimiva lukio.
Kiuruveden lukio.
Lukiossa on ollut mahdollista opiskella yleislinjalla, urheilulinjalla, lentopallolinjalla, ratsastuslinjalla (mahdollisesti opiskelen samalla ratsastuksenohjaajan tai hevostenhoitajan ammattiopinnot), tai matemaattis-luonnontieteellisellä linjalla (suorittaen haluttaessa myös sähköalan perustutkinnon).
Lukiossa opiskeli yhteensä 138 lukiolaista vuonna 2018.
Aiheesta muualla

Kiuruveden lukio (kiuruvedenlukio.fi)
Kolmisopimus

Kolmisopimus voi tarkoittaa:
Entente cordialea vuoden 1907 jälkeen kun Venäjä liittyi siihen.
Saksan keisarikunnan ja Itävalta-Unkarin ja Italian vuonna 1882 solmimaa kolmiliittoa.
Akselivaltojen sopimusta Japanin liittymisen jälkeen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolmisopimus”, voi hakea sivunnimihaulla, laajalla sivunnimihaulla tai tekstihaulla.
Kate DiCamillo

Kate DiCamillo vuonna 2014.
Kate DiCamillo (s. 25. maaliskuuta 1964 Philadelphia, Pennsylvania) on yhdysvaltalainen lastenkirjailija, joka on palkittu kahdesti Newbery-mitalilla, kirjoistaan Desperon taru (2003) ja Flora & Ulysses (2013).
Elokuvat Ystäväni Winn-Dixie (2005) ja Desperon taru (2008) perustuvat DiCamillon kirjoihin.
Elämä ja ura

Philadelphiassa syntynyt DiCamillo kärsi lapsena kroonisesta keuhkokuumeesta, minkä vuoksi opettajaäiti muutti viisivuotiaan tyttärensä ja tämän isonveljen (josta tuli arkkitehtuurihistorioitsija Curt DiCamillo) kanssa paremman ilmanalan Floridaan. Hammasteknikkoisä jäi Philadelphiaan, ja vanhemmat erosivat. DiCamillo opiskeli englantia Floridan yliopistossa ja valmistui 1987. Hän muutti 30-vuotiaana Minnesotan osavaltion Minneapolisiin, missä hän työskenteli kirjakauppa-alalla. Kosketus lastenkirjallisuuteen sai hänet aloittamaan oman kirjailijauransa.[lähde? ]
DiCamillo toimi vuosina 2014–2015 Yhdysvaltojen kongressin kirjaston lasten- ja nuortenkirjallisuuden ”suurlähettiläänä” (engl. National Ambassador for Young People's Literature).
Suomennetut teokset

Desperon taru: kertomus hiirestä, prinsessasta, keitosta ja lankarullasta.  ((The tale of Despereaux: being the story of a mouse, a princess, some soup, and a spool of thread , 2003) Kuvitus: Timothy Basil Ering)  Suomentanut Pirkko Boström. Helsinki:  Otava, 2009.  ISBN 978-951-1-22997-1.
Eetu Keinäsen ihmeelliset seikkailut.  ((The Miraculous Journey of Edward Tulane, 2006) Kuvitus: Bagram Ibatoulline)  Suomentanut Pirkko Boström. Hämeenlinna:  Karisto, 2008.  ISBN 978-951-23-4982-1.
Joulun ilo.  ((Great Joy, 2007) Kuvitus: Bagram Ibatoulline)  Suomentanut Tanja Falk. Hämeenlinna:  Karisto, 2008.  ISBN 978-951-23-5028-5.
Taikurin norsu.  ((The Magician’s Elephant, 2009) Kuvitus: Yoko Tanaka)  Suomentanut Pirkko Boström. Helsinki:  Otava, 2010.  ISBN 978-951-1-24308-3.
Aiheesta muualla

Kate DiCamillon verkkosivut
Kiuruveden kirkko

| Kiuruveden kirkko |
| --- | --- |

Sijainti:  Kirkkokatu 6, Kiuruvesi
Koordinaatit:  63°39′13″N, 026°37′36″E
Seurakunta:  Kiuruveden seurakunta
Rakentamisvuosi:  1938
Suunnittelija:  Bertel Liljequist
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kiuruveden kirkko Kiuruvedellä on arkkitehti Bertel Liljequistin vuonna 1938 suunnittelema. Rakentaminen alkoi seuraavana vuonna, talvisota keskeytti työt, mutta niitä jatkettiin heti sodan päätyttyä. Kirkko otettiin poikkeusluvalla käyttöön keskeneräisenä 1940 adventtina, välirauhan aikana. Sen vihki lopullisesti käyttöön piispa Eino Sormunen 25. toukokuuta 1941.
Näkymä alttarille.
Kirkkoon lahjoitettiin vuonna 1953 Uuno Eskolan mosaiikkityönä tehty alttaritaulu. Työ on tehty noin 300 000 luonnosta otetusta kivestä, jotka ovat maalaamattomia, luonnollisessa värissään. Eskola keräsi kivet Italiasta 1950-luvulla. Kuoriosassa on myös väri-ikkunat.
Kirkossa on kahdet urut, pääurut ovat Kangasalan urkutehtaan 34-äänikertaiset urut vuodelta 1978. Kuoriurut ovat 8-äänikertaiset. Kirkkosalissa on myös piano.
Kiuruveden kirkko sijaitsee Kiuruvesi-järven äärellä.
Ulkoa kirkko edustaa tyypillistä Liljequistin kirkkoarkkitehtuuria: rakennus on vaaleaksi rapattu, torni on korkea ja pääovi on korotettu portaalimaisesti. Pääoven yläpuolella on kuvanveistäjä Johannes Haapasalon punagraniittinen kivireliefi.
Rakennus peruskorjattiin vuonna 1990.
Seurakunnassa on pääkirkon lisäksi kaksi kyläkirkkoa, Lapinsalossa ja Sulkavanjärvellä.
Kiuruveden ensimmäisen (1765-1852) ja toisen kirkon (1852-1937) muistomerkkinä toimii Vanhalla hautausmaalla (Kirkkokatu) 
sijaitseva Sankarivainajien muistomerkki, jonka kääntöpuolella kerrotaan aiemman kirkon sijainnista myöhemmin sankarihaudoille valitulla paikalla.
Kiuruveden aikaisempi vuonna 1852 rakennettu puinen ristikirkko, jossa oli istuinpaikkoja 1 200 hengelle, tuhoutui tulipalossa 23. heinäkuuta 1937. Kirkon irtaimistoa sekä kirkossa säilytetty arkisto saatiin pelastettua.
Aiheesta muualla

Kuvia tai muita tiedostoja aiheesta Kiuruveden kirkko Wikimedia Commonsissa
Kiuruveden kirkko - Pääkirkko (kiuruvedenseurakunta.fi)
Kommunisti (lehti)

Kommunisti-nimisiä lehtiä on ollut useita:
Kommunisti, Neuvostoliitossa vuosina 1925–1937 julkaistu NKP(b):n Leningradin ja Karjalan aluekomiteoiden äänenkannattaja
Kommunisti, SKP:n vuosina 1944–1990 ilmestynyt äänenkannattaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kommunisti”, voi hakea sivunnimihaulla, laajalla sivunnimihaulla tai tekstihaulla.
Kirsty Balfour

| Mitalit> Maa:   Yhdistynyt kuningaskunta.Naisten uinti.MM-kilpailut  | Mitalit> Maa:   Yhdistynyt kuningaskunta.Naisten uinti.MM-kilpailut  | Mitalit> Maa:   Yhdistynyt kuningaskunta.Naisten uinti.MM-kilpailut  | Maa:   Yhdistynyt kuningaskunta> Naisten uinti. |
| --- | --- | --- | --- |
|  Hopeaa | Melbourne 2007 | 200 m rintauinti |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Kultaa | Budapest 2006 | 200 m rintauinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Melbourne 2006 | 200 m rintauinti |  |
|  Pronssia | Melbourne 2006 | 100 m rintauinti |  |
Kirsty Balfour (s. 21. helmikuuta 1984, Edinburgh) on skotlantilainen rintauimari.
Balfour voitti kultaa 200 m rintauinnissa vuoden 2006 uinnin pitkän radan Euroopanmestaruuskilpailuissa ja hopeaa vuoden 2007 uinnin maailmanmestaruuskilpailuissa.
Ennätykset

Pitkällä radalla
200 m rintauinti 2:24.04 (euroopanennätys)
100 m rintauinti 1:07.83 (Britannian ennätys)
50 m rintauinti 32.13
Lyhyellä radalla
200 m rintauinti 2:22.73 (Britannian ennätys)
100 m rintauinti 1:07.83 (Britannian ennätys)
50 m rintauinti 32.06
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kirsty Balfour
Käännös suomeksi
Kiba (Wolf’s Rain)

Kiba (suomennos= "hammas") on susiuros ja animesarjan Wolf’s Rain päähenkilö.
Luonne

Kiba on luonteeltaan kiihkeä ja uskollinen. Oman laumansa "johtajana" hän on myös lauman vahvin.
Kiba ja Tsume kilpailevat välillä "alfa­uroksen" paikasta, koska Tsume kantaa edelleen kaunaa Kiballe, joka tappoi erään "ystävänsä", tai pikemminkin alamaisen. Tsume tosin alkaa luottaa Kibaan myöhemmin. Kiballa on taipumus olla hiukan äkkipikainen.
Kiba osaa kyllä olla rauhallinenkin usein.
Ulkonäkö

Kiba on valkoinen urossusi. Silmät ovat keltaiset. Kiba osaa näyttää pelottavalta aina tarpeen vaatiessa, mikä saa jotkut vastustajat pakenemaan. Kiba haavoittuu usein, jolloin veri likaa Kiban lumivalkoisen turkin.
Kate Dickie

| Kate Dickie |
| --- | --- |

Henkilötiedot
Syntynyt: 4. heinäkuuta 1971 (ikä 53) East Kilbride, Skotlanti
Kansalaisuus:  Yhdistynyt kuningaskunta
Aiheesta muualla
kate-dickie.com
IMDb
Elonet
Kate Dickie (s. 4. heinäkuuta 1971, East Kilbride, Skotlanti) on skotlantilainen näyttelijä. Hän on näytellyt elokuvissa, televiosarjoissa ja teatterissa. Hän voitti parhaan brittiläisen independent-elokuvan naispääosan palkinnon roolistaan elokuvassa Red Road (2006).
Filmografia > Elokuvaroolit

| Vuosi | Elokuva | Roolihahmo |
| --- | --- | --- |
| 2006 | Red Road | Jackie Morrison |
| 2012 | Prometheus | Ford |
| 2013 | Filth | Chrissie Gillman |
| 2015 | The Witch | Katherine |
| 2017 | Star Wars: The Last Jedi | Ensimmäisen ritarikunnan upseeri |
| 2021 | The Green Knight | kuningatar Guinevere |
| 2022 | The Northman | Halldora |
Filmografia > Televisioroolit

| Vuodet | Televisiosarja | Roolihahmo |
| --- | --- | --- |
| 2010 | Taivaan pilarit | Agnes |
| 2011–2014 | Game of Thrones | Lysa Arryn |
| 2012 | Ryhmä Pullman | Fiona MacDougall |
| 2017 | Vera Stanhope tutkii | Nell Hinkin |
| 2019 | Peaky Blinders – gansteriklaani | Mother Superior |
| 2023 | Loki | kenraali Dox |
Aiheesta muualla

Kate Dickie Internet Movie Databasessa. (englanniksi)
Kolmisoppi (Kuopio, Kolmisoppi)

| Kolmisoppi |
| --- | --- |

Valtiot:  Suomi 
Paikkakunta:  Kuopio 
Koordinaatit:  62°52′11″N, 27°36′30″E
Järvinumero:  04.272.1.095 
Mittaustietoja
Pinnankorkeus:  92,0  m tai 92,4  m 
Pinta-ala:  27,08  ha tai 28,3  ha 
Tilavuus:  1 701 000  m3 tai 1 701 400  m3 
Keskisyvyys:  6,28  m 
Suurin syvyys:  21  m, 6,28  m tai 22  m 
 fiKolmisoppi 
Kolmisoppi on Vuoksen vesistöön kuuluva järvi Kuopion Kolmisopen kaupunginosassa. Kolmisopen ulosvirtaus tapahtuu laskuojaa pitkin Neulalampeen.
Kosmologinen horisontti

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
Kosmologinen horisontti tarkoittaa kosmologiassa hypoteettista rajaa, jota kaukaisempaa tapahtumaa havaitsija ei voi havaita koskaan kaikkeuden laajenemisen vuoksi. Tämä asettaa rajan nk. havaittavalle kaikkeudelle ja saa aikaan vaikutelman siitä että havaitsija on kaikkeuden keskipisteessä, sillä kosmologinen horisontti on ikään kuin pallo havaitsijan ympärillä ja havaitsija on sen keskustassa.
Kuolan lääni

Kuolan lääni oli Venäjälle kuuluva aluehallinnon yksikkö Käkisalmen läänin pohjoispuolella. Stolbovan rauhan (1617) jälkeisessä rajankäynnissä Ruotsin ja Venäjän kesken tuli kiistaa siitä, olivatko Repola ja Porajärvi kuuluneet Ruotsille luovutettavaan Käkisalmen lääniin vai Venäjälle jäävään Kuolan lääniin. Ruotsi oli Stolbovan rauhan jälkeisessä rajankäynnissä lähettänyt joukkoja Porajärvelle, mutta luopui vaatimuksistaan, jolloin ne jäivät Venäjälle.
Kuolajoki

Kuolajoki  on suomenkielinen paikannimi. Nimen alkuosa tulee saamelaiskielten kalaa tarkoittavasta sanasta, vertaa esimerkiksi pohjoissaameksi guolli, "kala". Nimi esiintyy paikannimissä etenkin Suomen Lapissa ja lähialueilla. Nimen esiintymiä ovat muiden muassa seuraavat:
Kuolajoki  (ven. Куолайоки, Kuolajoki), Tenniöjoen sivujoki Sallassa Suomessa ja Murmanskin alueella Venäjällä
Kuolajoki, Kemijoen pieni sivujoki Rovaniemellä
Kuolajoki, Jeesiönjoen sivujoki Kittilässä
Kuolajoki, Kuivan Tepastonjoen sivujoki Kittilässä
Kuolajoki (ven. Кола, Kola), Barentsinmereen Kuolanvuonoon laskeva joki Murmanskin alueella Venäjällä.
Kuolajärvi (Kittilä)

| Kuolajärvi |
| --- | --- |
Valtiot:   Suomi
Maakunnat:  Lappi
Paikkakunta:  Kittilä
Koordinaatit:  67°35′34″N, 25°39′50″E
Järvinumero:  65.858.1.001 
Mittaustietoja
Pinnankorkeus:  198,4 m 
Rantaviiva:  6,19 km 
Pinta-ala:  1,2309 km² 
Tilavuus:  0,0036101 km³ 
Keskisyvyys:  2,92 m 
Suurin syvyys:  10,71 m 
 fiKuolajärvi 
Kuolajärvi on järvi Kittilässä. Se on 1,7 kilometriä pitkä ja 1,2 kilometriä leveä. Järven pinta-ala on 1,23 neliökilometriä, ja rantaviivan pituus on 6,19 kilometriä. Sen tilavuudeksi on laskettu 3,6 miljoonaa kuutiometriä eli 0,0036 kuutiokilometriä. Järven keskisyvyys on 2,92 metriä ja syvin kohta 10,71 metriä. Syvin kohta sijaitsee järven eteläosassa idästä työntyvän Herraniemen eteläpuolella. Myös järven pohjoisosassa on yli 10 metriä syvä kohta.
Järvellä on muutama talo ja vapaa-ajan asunto. Rannat ovat pääosin metsämaata. Länsirannat ovat soisia ja ne kuuluvat luonnonsuojelualueeseen. Järvellä ei ole saaria.
Kuolajärvi sijaitsee Kemijoen vesistössä (vesistöaluetunnus 65) Kitisen alueen (65.8) Jeesiöjoen valuma-alueella (65.85), jonka Kuolajärven valuma-alueeseen (65.858) se kuuluu. Vedenpinnan korkeus on 198,4 mpy. Järvi laskee sen länsipäästä lähtevää Kuolajokea pitkin. Kuolajoki virtaa lounaaseen ja laskee 1,7 kilometrin päässä Jeesiöjokeen.
Kissanmaan koulu

Kissanmaan koulu Hippoksenkadun suunnalta kuvattuna.
Kissanmaan koulu on noin 300 oppilaan alakoulu, joka sijaitsee Tampereella Kissanmaan kaupunginosassa. Mikael Nordenswanin ja Bertel Strömmerin suunnittelema koulutalo on valmistunut Teiskontien varrelle vuonna 1950. Koulusta on käytetty aikaisemmin nimeä Kalevan kansakoulu.
Kissanmaan koulutalo on oman alueensa vanhin rakennus. Se edustaa hyvin sotien jälkeisen jälleenrakennuskauden koulusuunnittelua. Talo on suojeltu asemakaavalla.
Kauko Pöyhönen

Kauko Ilmari Pöyhönen (3. maaliskuuta 1918 Pietari, Neuvosto-Venäjä – 22. huhtikuuta 1970 Bardu, Norja) oli suomalainen kenraaliluutnantti. Hän toimi puolustusministeriön kansliapäällikkönä 23.4.1968–22.4.1970.
Kuolema

Pöyhönen osallistui huhtikuun loppupuolella 1970 Pohjois-Norjassa pidettyyn Pohjoismaiden puolustusministereiden kokoukseen ministeri Sulo Suorttasen seurassa. Huhtikuun 22. päivänä kokousvieraille järjestettiin Bardussa Sørskogenin ampumakenttäalueella taistelunäytös. Näytöksen päätyttyä vieraita saapui noutamaan kolme Norjan ilmavoimien Bell UH-1B -helikopteria, jotka odottivat matkustajiaan moottorit käyden. Keskimmäiseen helikopteriin suuntaavien vieraiden oli tarkoitus mennä sisään helikopterin vasemmasta ovesta, mutta Pöyhönen päätti kiertää helikopterin pyrstöpuomin ja yrittää sisään oikeanpuoleisesta ovesta. Ovi oli kuitenkin lukittu. Tällöin Pöyhönen kääntyi kannoillaan ja ehti ottaa muutaman askeleen kiertääkseen helikopterin uudestaan, mutta samassa hän törmäsi helikopterin pyörivään pyrstöroottoriin. Pyörivä roottori silpoi pahoin Pöyhösen pään ja olkapään, eikä paikalle nopeasti saatu sotilaslääkäri voinut tehdä muuta kuin todeta hänet kuolleeksi. Hänen ruumiinsa lennätettiin ensin Tromssan sotilassairaalaan Setermoeniin ja seuraavana päivänä 23.4.1970 Suomeen. Pöyhönen haudattiin 29.4.1970. Hänen hautansa on Helsingin Hietaniemen hautausmaalla lähellä sankariaukiota.
Ensimmäinen Suomessa valmistettu S J35 Draken -hävittäjä nimettiin vuonna 1974 ”Kakeksi” Pöyhösen lempinimen mukaan.
Sotilasuran yhteenveto

Ylennykset
Reservivänrikki: 29.9.1939
Vänrikki: 31.12.1939
Luutnantti: 23.1.1941
Kapteeni: 1.12.1942
Majuri: 18.7.1944
Everstiluutnantti: 6.10.1954
Eversti: 13.4.1959
Kenraalimajuri: 4.6.1966
Kenraaliluutnantti: 4.6.1968
Kolmisopen ryhmäpuutarha

Kolmisopen ryhmäpuutarha-alueen mökkipalstoja mökkeineen Kuopion Kolmisopen kaupunginosassa.
Kolmisopen ryhmäpuutarha-alue sijaitsee Kuopion eteläpuolella noin 7 kilometrin päässä Kuopion keskustasta valtatie 5:n länsipuolella, viheraluevaltaisessa Kolmisopen kaupunginosassa. Ryhmäpuutarha-alue käsittää kuusi soppea, joista viisi on aktiivisessa käytössä. Palstat jakautuvat 154 mökkipalstaan ja 22 viljelyspalstaan.
Ryhmäpuutarha-aluetta hallinnoiva Kolmisopen ryhmäpuutarhayhdistys on perustettu 6.2.1979. Yhdistyksen tavoitteena on edistää ja kehittää puutarhaviljelyä ja mökkeilyä vapaa-ajan harrastuksena jäsentensä keskuudessa.
Aiheesta muualla

Kolmisopen siirtolapuutarhan kotisivut
Kiba Inuzuka

| Kiba Inuzuka |
| --- | --- |

Ensiesiintyminen:  Mangan luku 34   Animen jakso 1
Ääninäyttelijät:  Kōsuke Toriumi ,  Kyle Hebert 
Henkilötiedot
Ikä:  Osa I: 12-13   Osa II: 15
Syntymäpäivä:  8. heinäkuuta
Veriryhmä:  B
Pituus:  152,5 cm
Paino:  44,7 kg
Liittoumat
Taso:  Chūnin
Liittouma:  Inuzuka-klaani,   Konoha
Ryhmäsidokset:  Ryhmä 8 (Kurenai Yuhi, Kiba Inuzuka, Hinata Hyuga, Shino Aburame)
Edelliset ryhmäsidokset:  Ryhmä Shikamaru
Kiba Inuzuka (jap. 犬塚キバ, Inuzuka Kiba) on kuvitteellinen henkilö anime- ja mangasarja Narutossa.
Kiba on kovaääninen ja hurjapäinen chūnin, joka kuuluu Kurenai Yuhin johtamaan Ryhmä 8:aan. Hän on kotoisin Konohan Inuzuka-perheestä, joka tunnetaan ninjakoirien käytöstä taisteluissa. Kiba taisteleekin yhdessä koiransa Akamarun kanssa ja voi kommunikoida tämän kanssa paljon tavanomaista yksityiskohtaisemmin. Kaksikko kykenee myös suorittamaan useita jutsuja yhdessä, kuten Jūjin Bunshin ("Peto-ihmiskloonaus"), jossa Akamaru muuttuu Kiban näköiseksi.